
DOĐITE — BLAGUITE! 


Kako to, da još toliki kršćani tako rijetko 
pristupaju Stolu Gospodnjemu, iako dobro 
znadu, kako je to uzvišena i korisna stvar, i 
premda vide dnevice tolike osobe, koje često 
primaju Spasitelja u sv. Pričesti? Razni su raz- 
lozi toj pojavi. Jedni uz najbolju volju ne mo- 
gu često pristupiti sv. Pričesti, drugi opet ne 
će, a treći napokon bi mogli pa čak bi to i 
željeli, ali se ne usuđuju. Upravo za ove zad- 
nje napisana je ova knjižica. 

A zašto se te osobe ne usuđuju primiti sv. 
Pričest? Dvije ih stvari smetaju. Ponajprije nije 
im posve jasno, što se zapravo traži za do-- 
bro i dostojno primanje sv. Pričesti. Njih mu- 
či neprestano strah i tjeskobnost, da nisu do- 
stojni i da se nisu dobro pripravili, pa radi 
toga radije izostavljaju sv. Pričest. A onda ne 
znaju pravo, kako se malo traži za dostojno 
primanje sv. Pričesti. Te plašljive duše traže 
i žude za kakvim kratkim i razumljivim tuma- 
čenjem uvjeta, koji se traže za slobodan pri- 
stup Stolu Gospodnjemu i često sjedinjenje sa 
Spasiteljem. To kratko i jasno tumačenje naći 


suu. 


Kratko rečeno, uvjeti za dobru sv. Pričesi 
jesu ovi: 

1. Posvetna milost. Tko je po teš- 
kom grijehu izgubio posvetnu milost, mora 
prije nego pristupi sv. Pričesti poći na ispo- 
vijed, da ponovno postane dijete Božje. 

2. Pobožna nakana. Sv. Pričest tre- 
ba primiti s iskrenom nakanom, da se sjediniš 
sa Spasiteljem, a ne iz kakve taštine ili pukog 
običaja. 

3. Biinatašte poslije ponoći. 

Ostali se sporedni vanjski uvjeti za dostojno 
primanje sv. Pričesti razumiju sami. po sebi. 
To je na pr. da ženske moraju doći Stolu 
Gospodnjem čedno odjevene, a muškarci da 
pripaze na čistoću lica, ruku, odijela... 


i 


PRVI UVJET: MILOST POSVETNA 


Ovaj prvi uvjet može se praktično i ovako 


izraziti: Tko želi pristupiti sv. Pričesti, ne 
smije od posljednje valjane ispovijedi imati 
na duši teškoga grijeha. Ako posljednja ispo- 
vijed nije bila valjana ili ako si iza valjane 
ispovijedi počinio koji teški grijeh, onda se 
moraš ponovno ispovjediti, prije nego pri- 
stupiš sv. Pričesli. 

Prema tome treba razlikovati dva slučaja. 

Prvi slučaj: Od posljedne svoje ispovijedi, 
koja je bila dobra i valjana, nisi počinio 


nikakav teški grijeh. 


Uzmimo, da je sve u redu i da si sve svo- 
je teške grijehe lijepo ispovjedio te sada 
dobro živiš pa da ne ćeš do smrti više teško 
sagriješiti. Strogo uzevši, kako bi dugo smio 
ići na sv. Pričest, a da se ne ispovjediš? 

Na ovo pitanje kod neke vjeronaučne obu- 
ke dala su djeca tri različita odgovora. Jedno . 


je reklo, da bi ovakav kroz cijeli mjesec smio 


ići na sv. Pričest, a onda bi se morao opet 
ispovjediti. Razlog je taj, što je općeniti obi- 
čaj, da se tako ispovijeda. Drugo je reklo, 
da bi on smio kroz cijelu godinu ići na sv. 
Pričest, ali onda bi se morao jednom opet 
ispovjediti. Razlog je propisana godišnja 
ispovijed. Treće je reklo, da bi takav čovjek 
smio ići na sv. Pričest cijeli život bez ikakve 
ispovijedi. Razlog je, što se laki grijesi ne 
moraju ispovijedati. 

Tko ima pravo od ove troje djece? Jedino 
treće i nikoje drugo. Jer uistinu je tako. Ni 
ona od Crkve propisana uskrsna ispovijed ne 
obvezuje onoga, koji nema na duši teškoga 
grijeha. 

Ali pazimo dobro. Dosada smo pitali samo 
to, koliko se puta takav vjernik mora ispovje- 
diti, a ne koliko se puta smije ispovjediti. 

To je posve druga stvar. Zar se on do smrti 
nikada više ne bi smio ispovjediti? To 
bi bilo posvema krivo rečeno. Jer i ispovijed 
iz pobožnosti, u kojoj se ispovijedaju samo 
laki grijesi, jest sakramenat, koji je duši od 
velike koristi. Ovakva nam ispovijed poveća- 
je milost posvetnu i daje nam posebne sakra- 
mentalne milosti, koje su svojstvene upravo 
ovom sakramentu, a kojih ne možemo dobiti 
po sv. Pričesti. Osim toga ispovijedajući ova- 
ko lake grijehe duša se vježba u poniznosti 
i u drugim temeljnim krepostima, bolje upo- 
znaje sebe, savjest joj postaje nježnijom ie 
postaje revnija u težnji za savršenošću. 

Radi toga držimo se u praktičnom životu 
ovih načela: | 

Ne postavljajmo nikakvih pre- 
tjeranih uvjeta, koji bi nas lišavali 
ovog prevelikog blaga sv. Pričesti. Zato: 


1. Oslobodi se krivog uvjerenja, da se pri- 
je svake sv. Pričesti treba ponovno 
ispovijedati. To su zaslarjela načela, 
koja se i nakon odluke Sv. Oca Pija X.* još 
uvijek povlače među neupućenim katolicima. 


* Odluka Pape Pija X. o čestoj sv. Pričesti 
od 20. XII. 1905. Opširnije o tom velikom Pa- 
pi i toj blagoslovenoj odluci vidi u knjižici 
»Papa Euharistije« (Glasnikove Knjižice br. 8). 


6 


Znamo, da će još dugo trajati, dok svi kato- 
lici poprime posve čistu nauku o čestoj sv. 
Pričesti, ali tko je brže usvoji, imat će i naj- 
veću korist za sebe. 

Čuje se kadkada, da nema smisla gubiti vri- 
jeme trudeći se, da starijim ljudima protuma- 
čimo ova »nova« načela o primanju sv. Pri- 
česti, kad su već odrasli u starim običajima. 
Ali, Bogu hvala, iskustvo nam to drugačije 
pokazuje. 

Reci jedamput fim starim ljudima, koji ne 
mogu više mnogo raditi, ali zato mogu više 
moliti i u crkvu ići, reci im, da ne mogu ništa 
ljepše učiniti, nego da pod svoje stare dane 
češće puta primaju Spasitelja u svoje srce i 
tako si osiguraju nebesko kraljevstvo. Začudit 


«ćeš se, kako su velik dojam učinile na njih 


tvoje riječi. Kako su sretni ti starci i starice, 
kad upoznaju, da toliko toga mogu učiniti za 
nebo u ovim godinama, kada ovom svijetu 
svojim radom vrlo malo koriste. 

Nije tomu dugo, kad sam u Njemačkoj u 
Badenu ugledao 90-godišnjeg starca, gdje 
svaki dan ranim jutrom ide u crkvu na sv. 
Pričest. Ako je ovom uspjelo da preokrene 
svoje nazore o čestfoj sv. Pričesti, zašto ne bi 
mogli to učiniti i drugi daleko mlađi? 

A valja zapamtiti i ovo: Pričesti ovih dobrih 
starih ljudi nisu samo korisne njima, nego su 


i 


one neizreciv Božji blagoslov i za cijelu žu- 
pu. Jer starost je vrijeme najvećih zasluga i 
najtežih kušnja. To je vrijeme najveće poniz- 
nosti, najbrižnije čuvane čistoće savjesti i naj- 
veće čežnje za Bogom. 

2. Ne misli, da se moraš ponovno ispovije- 
dati, ako si u nizu svagdanjih Pričesti jednu 
ili drugu sv. Pričest ispustio. To 
vrijedi posebno za žene, jer se nerijetko na- 
đe, da po koja žena cijelu sedmicu dnevno 
pristupa sv. Pričesti, ali ako samo jedan dan 
ne može doći u crkvu i tako jedan dan pro- 
pusti sv. Pričest bilo radi posla bilo radi kak- 
va drugog razloga, onda misli, da se mora 
ponovno ispovjediti, ako želi nastaviti pre- 
kinuti niz Pričesti. Kako je nepametno takvo 
mišljenje, jasno se vidi iz onog, što je do 
sada rečeno. “a 

'3. Ne misli ni to, da se moraš barem sva- 
ke sedmice ponovno ispovijeda- 
ti, ako se svake nedjelje običaješ pričešći- 
vati. To je osobito važno za muškarce, jer 
se nerijetko događa, da oni nađu prilike za 
svetu ispovijed samo svakih 14 dana ili samo 


jednom na mjesec. Jesu li oni onda u te da-- 


ne između dviju ispovijedi, isključeni od sv. 
“ Pričesti? 

Nikako! Naravski, pretpostavlja se, da su 
u posljednjoj ispovijedi sve račune s Bogom 

in. i it 


lijepo uredili, a poslije toga da nisu počinili 
nikakvog teškog grijeha. Ako je tako, onda 
im niiko ne smije braniti, da oni nedjeljno 
prisustvovanje sv. Misi spoje s primanjem sv. 
Pričesti. 

Kako bi bilo lijepo i vrijedno plemenitog 
nastojanja katoličkih muževa, da se cijelu sed- 
micu očuvaju čisti od teškoga grijeha pa 
onda i bez svete ispovijedi, kad za nju ne- 
maju prilike, uzmognu pristupiti sv. Pričesti! 
Dao Bog, da to postane općeniti običaj i sve- 
ta navika katoličkih muževa! Koliko bi to bla- 
goslova donijelo posebno u naše katoličke 
obitelji! 

Ali inače češća sveta ispovijed 
vrlo se preporučuje, bez obzira da 
li netko ima na duši lake ili teške grijehe. To 
je posve u duhu Crkve. Stoga treba nastojati, 
da osobito mladež i muževi redovito svake 
sedmice dolaze na svetu ispovijed. 


Tko se najmanje avaput na mjesec 
ispovijeda, može bez ponovne ispovi- 
jedi dobiti sve oproste (osim jubilej- 
skog, koji se daje u izvanrednim i rijetkim 
zgodama). Upravo ova olakšica za dobivanje 
oprosta pokazuje nam želju Crkve, da bi se 
vjernici češće puta, bar dvaput .mjesečno, 
ispovijedali. To se također dosta jasno vidi 

iz crkvene naredbe za samostane i sjemeništa, 
da se tamo svake sedmice barem jedampu! 
obavi sv., ispovijed. 

Nego može se dogoditi, da radi današnjeg 
pomanjkanja svećenika ili radi prevelikih žu- 
pa sedmična ispovijed postane nemoguća. U 
ovakvom slučaju treba da se u prvom redu 
žene i djevojke zadovolje s nešto rjeđom 
ispovijeđu, na pr. svakih 14 dana ili u skraj- 
njoj nuždi svake treće ili četvrte sedmice. Ali 
nadasve moraju ženske na velikim ispovjed- 
nim danima dati prednost muškima, a ne da 
svojom sedmičnom ispovijeđu, koju obavlja- 
ju samo iz pobožnosti, onemogućuju pristup 
do ispovjedaonice muževima, koji možda već 
dugo vremena nisu bili na ispovijedi. 

Uopće bilo bi jako dobro, da se i u samoj 
ispovijedi ispusti sve ono, što nije potrebno, 
a oduzima vrijeme. Tako na pr. svaki pučki 
misionar, a i župnik za vrijeme uskrsnih ispo- 
vijedi, bit će veseo, ako počneš ispovijed 
bez ikakve duge ispovjedne molitve već samo 
sa riječima: »Ponizno i skrušeno ispovijedam, 
što sam sagriješio od... (na pr. posljednje 
subote)«. Ali nadasve važno je znati, da je 
doduše dobro, ali da nije nikako po- 
trebno ispovijedati sve lake gri- 
jehe ili kazivati njihov broj, kako to 
treba činiti kod teških grijeha. 

Drugi slučaj: Fosljednja ispovijed nije va- 
ljala ili iza nje nadošli su novi teški grijesi. 

Ovdje treba ponajprije znati ovo: da netko 
bude strogo obvezan u savjesti, da se 
mora ispovjediti prije Pričesti, moraju njegovi 
grijesi biti: 1. doista teški, 2. sigur- 
no teški i 3. nanovo iza valjane ispo- 
vijedi počinjeni grijesi, osim ako se prvi 
puta ispovijeda. 

1. Doista teški grijesi. Same na- 
pasti, pa makar ne znam kako dosadne, kao 
napasti proti vjeri ili proti svetoj čistoći, ne 
priječe nikako primanja sv. Pričesti, dok na 
njih nije pristala naša slobodna volja. Ili zar 
se nešio umanjila svetost našeg Spasitelja za- 
to, što ga je đavao uzeo sa sobom i postavio 
na vrh hrama? (Mt. 4, 5). 

Isto tako nisu zapreka za sv. Pričest 
ni sami laki grijesi. Takvi su grijesi na 
primjer: laž, kojom se nije nanijela velika šte- 
ta, svađa među djecom, manja neposlušnost, 
srditost s osvetnim mislima, koje nisu jasno 


= promišljene, časovita laka kletva, svojevoljna 


rastresenost u molitvi i slično. ' 

Nije pravo ni da djeci radi ovakvih pogrje- 
šaka zabranjujemo pristup sv. Pričesti. Bolje 
je napuniti njihovu dušu pokajanjem, koje 
proizlazi iz pomisli, da Isus dolazi u njihovo 
srce. 

Ovdje treba riješiti jednu poteškoću, koju 
smo već na počeiku spomenuli, a proti kojoj 
se bori cijela ova rasprava. 


»Velečasni« znadu reći neke pobožne duše, 
»iza ovakvih grijeha ja se ne usuđujem više 
ići sv. Pričesti. Ne, radije ću izostatil« Takvim 
dušama možeš onda govoriti ne znam koliko, 
sve je bez koristi. One nikako da si izbiju 
ovu predodžbu iz glave. 

Ti se dakle ne usuđuješ poći na sv. Pričest, 
premda ti je jasno rečeno, da su ove tvoje 
pogrješke samo laki grijesi? onda promisli ovo: 


S ovim »ja se ne usuđujem« nije nišla uči- 
njeno. Ti zacijelo imaš slobodu i niiko te ne 
sili, da. ideš na čestu sv. Pričest. Ti se dakle 
možeš odlučiti, na što hoćeš. 

Ali zar nije sv. Pričest ujedno velika milosl 
i najveće dobro, koje ne ćemo pustiti, da 
nam izbjegne, kad ga možemo dobiti. Po- 
misli na pr. da se u crkvi ne dijele sv. Hosti- 
je, već komadići zlata. Što misliš, da li bi se 
i jedan ustručavao, da se posluži s isprikom 
»ja se ne usuđujem«, kad bi mu bilo jasno 
rečeno, da on fo smije uzeti. Ali Spasitelj je 
ipak puno vrjedniji od komadića zlata i go- 
tovo bi se stidjeli ove poredbe, kad nam ona 
ne bi tako jasno pokazivala ništetnost spo- 
menute izlike. 

Zar ne, da ćeš onda uprijeti sve sile, da 
dođeš do Spasitelja, ako ikako možeš? Tu ne 
valja pitati: kako malen može biti razlog, da 
ne moram ići na sv. Pričest, nego kako velika 
može biti zapreka, da još uvijek smijem pri- 
miti Spasitelja. 

Ne usuđuješ se? Uzalud nastojiš, da bi Isu- 


su pristupio sa posvema čistom savješću. Od 


ove prevelike brige za čistoćom 
gotovo zaboravljaš nešto puno važnije, naime 


' ljubav. Dobri te Bog poziva: »Dođi samo 


k menil« A fi se okrećeš od njega kao 
kakvo prkosno dijete: »Ne, ja ne ćel« Dobri 
Pastir hoće da ti pomogne i da spasi tvoju 
dušu, a ti ne ćeš ništa da znaš o kakvom li- 
ječniku. Ti bi radije da sam sebe ozdraviš, 
premda si posve nemoćan, da to postigneš. 
Sve hoćeš radije, nego da se pun pouzdanja 
približiš svom Spasitelju. 

Ali to još nije sve. Tko ti to kaže, da mo- 
raš s lakim grijesima ići na sv. Pričest? Mi ve- 
limo, da u tom slučaju samo nije potreb- 
na ispovijed, ali time ne isključujemo, 
da se prije Pričesti iz svega srca i iz savršene 
ljubavi prema Bogu pokaješ pa na takav na- 
čin kušaš poništiti u duši svoje lake grijehe. 

Da li sada shvaćaš, kako si prije nerazbo- 
rito radio, kad si govorio: »Ne usuđujem sel« 
premda si to smio? Ako nas naš Bog i Gos- 

podar zove, da mu usprkos nekih naših gri- 
jeha ipak dođemo, onda probudimo čin savr- 


šene ljubavi i kajanja pa mu dođimo odmah, 


bez nepotrebnog ispitivanja i kolebanja. 

2. Sigurno teški grijesi. Ako ne- 
tko sumnja pa nije siguran, da li je 
počinio doista teški grijeh,a ne sa- 
mo laki grijeh, onda nije potrebno da 
se prije sv. Pričesti ponovno ispovi- 
jeda, nego je dosta, da učini savršeno po- 
kajanje. To isto vrijedi i onda, ako sumnjaš, 
da li si ovaj grijeh već prije ispovjedio ili ne. 

Savršeno pokajanje možeš učiniti i vlasti- 
tim riječima, a možeš se poslužifi i ovim uobi- 
čajenim načinom: ' 

Kajem se od svega srca, što sam ikada 
uvrijedio tebe, Bože, svoje najveće i najmi- 
lije dobro. Odlučujem čvrsto, da ću se po- 
praviti i da ne ću više griješiti. 

No može se fo učiniti i tako, da s ve- 
likim unutarnjim žarom i ljubavi prema Spa- 
sitelju, koji je vrijedan neizmjerne ljubavi, 
izgovoriš pobožni zaziv: »lsuse moj, smiluj 
mi sel« Uopće preporučuje se, da se vjernici 
prije svake sv. Pričesfi savršeno pokaju, f. j. 
da se pokaju iz ljubavi prema Bogu. Isto 
tako preporučuje se, da se spomenuti sumnji- 
vi teški grijesi radi _umirenja savjesti kažu 
na slijedećoj redovitoj ispovijedi, ali stroga 

ui? 


dužnost to nije, jer ispovijedati mo- 
ramo samo one grijehe, koji su 
sigurno teški. | 

Ovaj slučaj, o kojemu smo govorili, bit će 
osobito čest u 6. zapovijedi, a napose kod 
tjeskobno bojažljivih ljudi. Tu se može lako 
dogoditi, da neliko ujutro dugo u sebi raz- 
mišlja: »Moram li sada... mogu li sada... 
smijem li sada još ići k sv. Pričesti ili je bolje 
da izostanem?« Prije spavanja mučile su ga 
neke nedozvoljene misli, a sada ne zna po- 
sve sigurno, da li je privolio na njih posve 
slobodno ili ne, i da li je to bilo u potpunom 
snu ili u budnom stanju. Sad mu se to priči- 
nja kao teški grijeh, te ne bi prišao k sv. 
Pričesti; sad opet misli, da nije baš tako veli- 
ka stvar i da bi mogao ići. Tako se bori sam 
sa sobom i muči u duši. 

Što da na lo kažemo? Tu je jedno sigurno: 
on nije siguran, da je teško sagriješio, pretpo- 
stavivši, da se on inače u toj stvari dobro i 
pošteno vlada. Ako dakle samo sumnja, 
da li je teško sagriješio, a ne zna toga si- 
gurno, tada neka učini, kao što je već 
prije rečeno: neka skrušeno i iz čiste ljubavi 
zavapi Spasitelju: »Isuse_ moj, smiluj mi sel« 
i neka odvažno pristupi Stolu Gospodnjem, 
te primi Spasitelja, za kojim toliko čezne. 

A tjeskobne duše neka se u fom slučaju 

zapiltaju: »Da li mogu priseći, da je ovo si- 
gurno teški grijeh?« Pa ako se ne bi usudile 
priseći, da su sigurno teško sagriješile, neka 
slobodno pristupe k Stolu Gospodnjemul 


3. Novi teški grijesi: naime »novi« 
iza valjane ispovijedi. To mogu biti svetogrd- 
ne ispovijedi i Pričesti ili drugi teški grijesi. 
Što da učini onaj, koji je bez vlastite 
krivnjezaboravioispovjeditiko- 
ji teški grijeh? Takav smije mirno i 
slobodno bez ispovijedi, pa i bez 
novog pokajanja za te grijehe pristu- 
piti k sv. Pričesti. Samo je obvezan, da 
u slijedećoj svojoj redovitoj ispovijedi doda 
zaboravljene grijehe, ukoliko ih se bude sje- 
tio. Ti su naime teški grijesi već okajani i 
oprošteni. Tek je potrebno, da budu još ob- 
znanjeni svećeniku kao namjesniku Kristovu. 
Ova »slijedeća ispovijed« ne mora biti obav- 
ljena odmah, nego u vrijeme, u koje bi je i 
inače učinili. A _do te ispovijedi smiješ slo- 
bodno pristupati svetoj Pričesti, kadgod imaš 
priliku. 


Ali ako si doista i sigurno nanovo ieško 


sagriješio, tada se moraš prije sv. Pričesti po- 


novno ispovjediti, 

DRUGI UVJET: POBOŽNA NAKANA 


Poslušajmo najprije odredbe Pape Pija X. 
o čestoj sv. Pričesti: 


»Krist Gospodin i Katolička Crkva jako že- 
le čestu i svakidašnju sv. Pričest. Stoga neka 
bude slobodna svim vjernicima, pripadali oni 
kojemgod staležu i položaju. Neka se ne us- 
krati nikomu, koji se nalazi u stanju posveine 
milosti i koji se s pravom i pobožnom naka- 
nom približi Stolu Gospodnjemu. 

Prava nakana stoji u tome, da onaj, 
koji pristupa Stolu Gospodnjemu, ne čini 
toga iz običaja, iz taštine ili iz 
kakvih ljudskih obzira, nego u na- 
mjeri, da ispuni Božju volju, da se 
s njim što tjesnije sjedini i da ovim božan- 
skim lijekom ukloni svoje slaboće i pogrješke. 

Premda je veoma poželjno, da oni, koji se 
češće ili dnevno pričešćuju, budu slobodni i 
od lakih grijeha, barem od promišljenih, te 
od sklonosti na njih, ipak je dosta, da su 
slobodni od teških grijeha, te 
da su odlučili, da u buduće ne će više gri- 
ješiti. Tko ima takvu pravu nakanu, taj će se 
po dnevnoj Pričesti osloboditi malo pomalo 
i od lakih grijeha i od sklonosti na njih. 


Sakramenti Novog Zavjeta djeluju doduše 
sami po sebi, ali ipak djeluju to više, što se 


1? 


bolje | na njih pripravimo. Stoga se valja po- 
brinuti, da se svaki pojedinac prema vlasti- 
tim silama, prema položaju i dužnostima sav- 
jesno pripravi za sv. Pričest i da se dolično 
za nju zahvali.« 


Prema ovim riječima treba, da promotrimo 
tri mogućnosti, naime 1. nedostojno raspolo- 
ženje, 2. potrebno raspoloženje i 3. poželjno 
raspoloženje. | 


1.  Nedostojno raspoloženje. Sigurno je 
svetogrdno nedostojno raspolože- 
nje onoga, koji bi želio primiti Presveti Sakra- 
menat, da ga oskvrni ili obeščasti., 
Takođerje nedostojno raspoloženje, ako 
bi se iko usudio pričestiti hotimice zadržava- 
jući sklonost na teški grijeh, f. ji 
ne odlučivši iskreno, da će ga ukloniti i da 
će u tu svrhu izbjegavati sve bliže grješne 
prigode. 

Nedostojno je napokon primiti sv. 
Pričest isključivo i jedino iz ljud- 
skih obzira, a bez ikakve pobožne na- 
kane; na pr. jedino da se steče čija naklonost, 


da se od koga štogod postigne, da se istakne: 


pred drugima, da se prikaže na poseban na- 
čin svetim, pobožnim i t. d. Tko tako radi 
griješi, ali ne teškim grijehom, jer nije tolika 
povreda Božja kao u prva dva slučaja. 

Ovdje treba nešto istaknuti, što se tiče du- 
hovnog vodstva. Poznati i sada već pokojni 
o. Nostitz de Rieneck D. I. pripovijedao je 
u svoje vrijeme slijedeći značajan primjer. Bi- 
la neka žena. Imala je petero djece. Dnevice 
je išla na sv. Pričest, ali se kod kuće tako 
vladala, da nijedna služavka nije mogla kod 
nje izdržati više od mjesec dana. Međutim je 
sve njezino petero djece otpalo od vjere, a 
za razlog svojoj nevjeri naveli. su ovo: »Kad 
sv. Pričest ne rađa drugim plodovima, nego 
onima, koje smo vidjeli kod naše majke, odri- 
čemo se i Pričesti i vjere. Jer sam Isus Krist 
veli: Po njihovim ćete ih plodovima poznati« 
(Mt. 7, 20). | 

Jasno je, da su ta djeca napravila skroz 
krivi zaključak. Majčine pogrješke nisu bile: 
zacijelo plodovi sv. Pričesti same po sebi, ne- 
go posljedci slabe priprave i. pomanjkanja 
kršćanskog odricanja. 

Ipak ovaj primjer ozbiljno opominje sve, 
koji se često pričešćuju, da se iskreno ispita- 
ju, da li je u njima ovaj sakramenat liubavi 
urodio svojim divnim plodovima kršćanske 
savršenosti. Ako se iza godinu i desetaka go- 
dina ne bi s njih odrazivao ni trak blagosti, 
poniznosti, strpljivosti, ukratko prave ljubavi 
prema bližnjemu, to bi bio vrlo slab znak: 
pokazao bi, da tolike Pričesti nisu odgovarale 

nakanama Vrhovnog Svećenika blage uspo- 
mene Pija X., koji je pozvao svojom blagoslo- 
venom odlukom od 20. prosinca 1905. čitav 
katolički. svijet na česlu sv. Pričest. 


2. Potrebno raspoloženje. Za dostojnu 
sv, Pričest potrebna je osim stanja milosti pra- 
va i pobožna nakana. U čemu se ona sastoji, 
već smo čuli u odredbi Pija X. o čestoj sv. 
Pričesti. Potrebno je željeti sv. Pričešću ispu- 
niti Božju volju, što uže se s njim sjediniti i 
tako se osloboditi vlastitih pogrješaka. Stoga, 
ako se iko približi Stolu Gospodnjemu žarko 
ljubeći Spasitelja, sigurno ima u sebi ova tri 
uvjeta. Valja još primijetiti, da uvjeti za čestu 


sv. Pričest, pače i za svakidašnju, nisu razli- - 


čiti ni stroži od onih, koji se traže za rjeđe 
pričešćivanje. | za čestu pai svagda- 
nju sv. Pričest dostaje stanje mi- 
losti i pobožna nakana. 

Ovdje je potrebno prije svega razjasniti: 
Kako se odnosi prava i pobožna nakana pre- 
ma bližoj pripravi za sv. Pričest? 

U prošlim vremenima vladalo je uvjerenje, 
da se za sv. Pričest traži izvanredno pomna 
i duga priprava, osobito za one, koji su se 
češće pričešćivali. No sada sv. Crkva izričito 
traži kao pripravu na sv. Pričest samo pravu 
i pobožnu nakanu i uz nju stanje milosti po- 

svetne. To su jedino potrebni uvjeti za sv. 
Pričest. To znači, da onaj, koji je ispunio ove 
uvjete, prima sv. Pričest dostojno, s korišću 
i bez grijeha. K 

A kako je s bližom pripravom:? Da 
li je potrebna ili nije? | koliko smo na nju 
obvezani? 

Odgovorit ćemo po mogućnosti jasno i toč- 
no, što se za pravu i pobožnu nakanu traži, 
a što ne traži. | 

Prava i pobožna nakana već je neka vrst 
priprave za svetu Pričest. | ako je tako shvati- 
mo, onda je takova nakana neophodno po- 
trebna priprava. 

Prava i pobožna nakana ne uključuje jed- 
nako nužno, nego tek donekle, pobožnost i 
bližu pripravu na svetu Pričest, bez kojih bi 
se ogriješili o dužno poštivanje prema Presve- 
tom Sakramentu. A ta se bliža priprava 
sastoji u pobožnosti i sabranosti 
kod samog pristupanja sv. Pričesti i kod nje- 
zina primanja. 

* Odatle slijedi, da se još uvijek dostojno 
pričešćuje onaj, koji pristupa sv. Pričesti s 
pravom nakanom, ali ne izbjegava svojevolj- 
ne rastresenosti bilo neposredno prije sv. Pri- 
česti bilo osobito za vrijeme primanja sv. Pri- 
česti. On time ne griješi teško. On prima 
također i sve plodove, koje Presveti Sakra- 


21 


menat proizvodi sam po sebi i zato nužno i 
uvijek — a to je glavno — umnoženje 
posvetne milosti. 

Ali ipak, tko bez prave priprave 


pristupa k sv. Pričesti, lako griješi i 
gubi mnoge milosti, koje bi primio, 
da je nastojao oko veće pobožnosti ili barem 


oko želje za pobožnošću. 

Premda nismo obvezani pod teški grijeh, 
ipak je dostojno spojili s pravom i pobož- 
nom nakanom i _ savjesnu pripravu 
te doličnu zahvalu za sv. Pričest. Je- 
dino u tom slučaju moći će Presveti Sakra- 
menat proizvesti u nama potpuni učinak. Ko- 
liko pak vremena da se upotrijebi bilo za pri- 
pravu bilo za zahvalu, nije nikako određeno. 

Osim toga tvrdi Sveti Otac u spomenutim 
odredbama, da će oni, koji se dnevno pričeš- 
ćuju, samo ako su čvrsto odlučili, da ne će 
više griješiti, s vremenom uspjeti po sakra- 


mentalnoj milosti ukloniti lake grijehe, pa čak, 


i samu sklonost k njima. 

Ako je neiko dosada živio u teškom gri- 
jehu, ali sada se isfinski obratio i iskreno 
ispovjedio, može se, u koliko mu je moguće, 
odmah započeti često pače i dnevno pričešći- 
vati. Pa ako bi po nesreći od vremena do vre- 
mena ponovno teško sagriješio, može nakon 
valjane ispovijedi nastaviti sa dnevnom sv. 

Pričeššću. Čestu Pričest nije, kako veli 
Pijo X., naš Gospodin ustanovio toliko kao 
nagradu kreposnim dušama, nego više kao 
hranu onima, koji se bore za čistoću duše. 
da pritekne u pomoć najvećoj potrebi ljudi, 
ćudorednoj nestalnosti i slabosti volje, Go- 
spodin se sakrio pod prilike kruha, da nas 
hrani i krijepi. 

Tko je iza posljednje svete ispovijedi ili 
Pričesti lako sagriješio, pače _ mnogoputa i 
svojevoljno, može se opet pričestiti bez pret- 
hodne ispovijedi. Ako je za vrijeme priprave 
na svetu Pričest bio najveći dio vremena svo- 
jevoljno rastresen, neka iskreno požali sve 
grijehe i neka s još žarčom ljubavi pristupi 
sv. Pričesti. Ljubav u kratko vrijeme poprav- 
lja, što je duga nemarnost mogla pokvariti. 

Iko se ne može dugo zadržavati u crkvi, 


neka obavi pripravu ili zahvalu na putu u 
crkvu, odnosno na povraiku kući. Inače neka 
proboravi dolično vrijeme u crkvi i prije i 


poslije sv. Pričesti. To će tražiti također i 
oprez, da se ne bi ostali vjernici sablaznili. 
Radnici i đaci, koji ne mogu u svečanom odi- 
jelu ići u crkvu, neka idu u običnom odijelu, 
samo da je čisto i dolično. 

Još su manja zapreka za primanje sv. Pri- 
česti nesvojevoljne rastresenosti u molitvi. Tko . 
se pričešćuje, redovito rano ustaje. A rano 

ustajanje u našem nervoznom vremenu uzro- 
kuje kroz čitavo jutro, dok se štogod ne za- 
loži, kod mnogih ljudi umor i pospanost. 

Ali dobri Isus je strpljiv s našim slaboćama. 
On ih razumije. Sjetimo se, koliko je trpjela 
sv. Terezija Malog Isusa od takvih slaboća, 
kad je pristupala sv. Pričesti. Za sabranost se 
ne traži više od običnog nastojanja. Ipak je 
hvale vrijedno okoristiti se časovima, kad se 
osjećamo duhovno svježiji, da možemo pro- 
buditi što toplije osjećaje ljubavi. 

Isto se može reći onima, koji se tuže, da 
se osjećaju odviše hladni, ravnodušni i bez 
pobožnosti kod pričešćivanja. Ako im ne 
manjka dobra volja, sve je u redu! A hijeti, 
uvijek je u našoj vlasti. Gospodin će, kao što 
se češće događa, obiljem milosti nagraditi u 
svoje vrijeme naše neumorno nastojanje oko 
pobožnosti uza svu duhovnu suhoću. 

Na kraju ovog razlaganja pitajmo se još: 
Zašto je dragi Spasitelj htio tako olakotiti 
pristup božanskoj Gozbi? Nema drugog od- 
govora osim ovoga: To je velika tajna 
njegove ljubavi. To je božanski rasip- 
no darivanje sama sebe, kojim nam se isus 
daje, tako da ne odbija čak ni one, koji su 
još skloni na grijeh, ili ga još često vrijeđaju 
lakim grijesima, te se čak i pri samom Stolu 
njegove ljubavi zabavljaju drugim mislima. 

Preko svega toga može priječi jedino 
ljubav. 

Eto takav je Isus. Samo ako nam može po- , 
moći, zaboravit će sve naše nedostatke. On 
dobro znade, da će tim sigurnije postići svoj 
cilj, što češće bude mogao djelovati u našoj 
duši. | tako on dolazi u naše srce, premda 
nije u njemu najbolje dočekan. | premda s 
njim na neki način slabo poslupame, ipak nas 
on pridiže i pomaže. 

3. Poželjno raspoloženje. To se raspolože- 
nje sastoji, kako se može razabrati već iz 
onoga, što je dosada rečeno, u savjesnoj 
pripravi i doličnoj zahvali. O to- 
me govori također Odredba Pija X. o čestoj 
sv. Pričesti. 

Nastojali smo dosada pokazati, kako je ma- 
lo potrebno, da se dostojno primi sv. Pričest, 
4. j. bez grijeha i s plodom. Ali ne bismo ti- 
me željeli navesti gorljive duše na mlakosi. 
Dobri Bog znade, da smo dali ovo razjašnje- 
nje potaknuti istom ljubavlju, koja nas nuka, 
da sada potaknemo pričesnike na što gorlji- 
viju i bolju pripravu. | 

To smo razjašnjenje o nužnom raspoloženju 
za sv. Pričest dali i zato, da ohrabrimo bo-- 
jažljive i tjeskobne duše pokazavši im, kako 
je malo potrebno za dostojnu sv. Pričest, t. j. 
samo želja da vršimo Božju volju, s njime se 

sjedinimo te odstranimo svoje slaboće i po- 
grješke. | 

No Spasitelj i sv. Crkva žele, da sve naše 
Pričesti budu što -gorljivije. Tada će se sve 
veći i veći broj vjernika, potaknuti divnim i 
očevidnim učincima toga nebeskoga Kruha, 
priključiti pokretu česte sv. Pričesti. 

Površne osobe ne zapažaju odmah iza sva- 
kidašnje sv. Pričesti duhovni napredak, što ga 
očekuju. Stoga običavaju reći: »Mnogi prima- 
ju svaki dan sv. Pričest, pa ostaju puni po- 
grješaka kao i prije.« 

Taj je prigovor kriv i neopravdan, kako 
ćemo kasnije još pokazati. Ali ipak valja pri- 
znati, da bi duhovni napredak bio mnogo ve- 
ći, kad bi priprava i zahvala bila bolja. 

Zašto je potrebno toliko se brinuti upravo 
za pripravu i zahvalu? Razlog je jednostavan: 
tada ćemo primiti više milosti i — fo treba 
osobito zapamtiti — ne ćemo primiti samo u 
većem obilju milosti, koje smo zaslužili gorlji- 
vijom pripravom i pobožnijom zahvalom, ne- 
go ćemo također dobiti mnogo drugih milo- 
sti, sasvim nezasluženih, koje daje sakramenat 
sam po sebi, ako ga primimo dobro priprav- 
ljeni. . 

Ta se istina dade osvijetliti i zgodnom us- 
poredbom. Kad se dobro pripremamo za sv. 
Pričest, kao da smo raširili korito rijeke, ko- 

jim će nam teći sakramentalne milosti. Ili bo- 
lje, da se poslužimo usporedbom iz dječjeg 
života, a da ne gledamo na netočnost slično- 
sti: Uzmimo, da se radi o dijeljenju božićnih 
darova. Svako je dijete zaslužilo prema svom 
vladanju veću ili manju lijepu kutiju. To je 
njegova nagrada. Tko je bio marljiviji, dobio 
je također obilnijih i dragocjenijih darova u 
kutiji. Sada pozovu roditelji djecu i napune 
im kutije još i novim darovima. Jasno je, da 
će najmarijiviji imati ne samo najveću kutiju 
nego i najviše darova. 

Slično se događa i kod primanja sv. Pri- 
česti. Tko se bolje pripravio, nije samo više 
zaslužio svojom pobožnošću, nego je povrh 
toga primio _ mnoge sakramentalne milosti, 
koje on baš nije zaslužio, ali za koje je bio 
spremniji i sposobniji, da ih primi. 

Gospodin ne će zacijelo škrtariti s milosti- 
ma i darovima, kad mu se približi dobro pri- 
pravljena duša, Radi duša se baš i sakrio pod 
prilike kruha. Htio im je dati ne samo svo- 
je blago nego i sama sebe. Zato ako ima 
vrijeme, u koje je molitva plodnija, bez sum- 
nje je to vrijeme iza pobožno primljene sv. 
Pričesti. Okoristimo se dobro tim dragocjenim 
časovima! 

TREĆI UVJET: POST IZA PONOĆI 
Crkveni propis kaže, da je pod teški grijeh 
zabranjeno pričestiti se, ako neiko od po- 
noći nije sasvim natašte, i to od 

jela i od pića. 


Ovaj je uvjet za sv. Pričest po sebi jasan. 


Ipak će biti dobro i ovdje nešto razjasniti i 


šire protumačiti. Može se naime dogoditi, da | 


se đavao okoristi nesigurnošću koje duše i 
da joj prouzroči tjeskobu u duši i strah. Ti 
pak razlozi, premda nemaju u sebi temelja, 
mogu postati izlikom, da se propusti sv. Pri- 
čest, 

Slijedeće opaske nisu doduše svima po- 
trebne, ali imajmo na umu, da su ta razlaganja 
napisana napose za bojažljive duše, koje se 
ne usuđuju pristupiti sv. Pričesti, premda ne- 
maju pravog razloga, da se od nje ustegnu. 
Da utvrdimo i ohrabrimo ove duše, te se sje- 
dine sa Spasiteljem, promotrit ćemo narav za- 
povijedi posta iza ponoći, olakotne okolnosti 
i izuzeike od njega. 

Prije svega valja istaknuti ovo: Ako netko 
nije siguran, da li je uzeo štogod iza ponoći 
ili nije, i ako ozbiljno sumnja, da li 
je zapovijed posta prekršio ili nije — onda 
može ići bez straha na sv. Pričest. 

Zapovijed posta nije nikako prekršena, ako 
je netko gutao pljuvačku, krv, koja 

mu je tekla iz usta ili jezika, kao i komadiće 
hrane, koja je ostala među: zubima. Isto tako 
nije prekršen post, ako se progutaju posve 
neprobavljive stvari na pr. komad 
konca, dlaku s glave i slišno, jer to ne znači 
jesti. | 

Nije prekršio posta, iko je :dući u cikvu 
nehotice udahnuo u usta nekoliko ka p- 
ljica kiše, pahuljica snijega i slično, te 
ih progutao. 

.Netaknut je post, ako je ikogod kušao 
jezikom hranu ili piće, aliih nije 
progutao, nego ispljunuo. Ne treba se 
obazirati na to, da li se pri tom štogod hrane 
ili pića pomiješalo sa pljuvačkom i dospjelo 
u želudac. Time ne će biti prekršen post. 

Zapovijed posta nije također povrijeđena 
ni onda, ako se kod ispiranja usta po- 
miješalo štogod vode sa pljuvačkom. Stoga 
kad je neiko isprao usta vodom, dosta ju je 
samo jedamput ispljunuti. 

Bolesnicima, makar i nisu teško bo- 
lesni, može se dati sv. Pričest pomiješana 
s vodom ili vinom, ako im to olakša- 
va, da progutaju sv. Hostiju. 

Ako se netko sjeti tek tada, kad već kle- 
či pred pričesnom klupom, da je 
uzeo štogod i ako se ne može više vratili 
natrag, a da ne bi dao povoda sablazni pri- 

sutnima ili da ne bi jako naškodio vlastitom 
ugledu može bez straha primiti 
sv. Pričest. 

Ako je bolesnik u vjerojatnoj smri- 
noj opasnosti, makar ona i ne prijeti 
u najskorije vrijeme, može kroz to vrijeme 
primati često, pače i dnevno sv. Pričest, a 
da nije dužan postiti, premda bi inače možda 
i bio u stanju, da posti. 

Taj izuzetak imade velike prednosti. Po se- 
bi je jasno, da je poželjno i korisno bolesni- 
ku u smrtnoj opasnosti pomoći sv. Pričešću, 
što je češće moguće. Stoga je Crkva i dala 
u tom slučaju izuzetak od posta. Time je olak- 
šala primanje sv. Pričesti i bolesniku, koji je 
ne mora natašte čekati, a pomogla je i sve- 
ćeniku, koji se može lakše udaljiti iz župe i 
kasnije, a ne u rano jutro, kad se u crkvi mo- 
ra brinuti za duše i služiti sv. Misu. 

Ako je netko bolešću prisiljen, da ostane u 
krevetu više od mjesec dana (to vri- 
jedi i za bolesnike, koji bi trebali biti u kre- 
vetu, ali ne mogu radi koje druge bolesti na 
pr. zaduhe ili ako su tek nekoliko sati preko 
dana bili izvan kreveta), i ako nema sigurne 
nade u skoro ozdravljenje, tada bolesnik _mo- 
že po razboritom savjetu svog ispo- 
vjednika primiti sv. Pričest jedamput! 
ili dvaput u tjednu, premda je uzeo 

mea 


——————nemes= 


nešto tekuće hrane ili kakav lijek, koji tako- 
đer može biti tekuć ili pače i krut. Razumije 
se, da se bolesnik može i u druge dane pri- 
>“. ako je mogao ostati natašte i ako to 
želi. 


Ovima se dopušta dvaput na tjedan prima- 


onje svete Pričesti gotovo pod istim uvjetima 


kao i onima, koji su u smrinoj pogibelji. Raz- 
lika je tek u tome, što bolesnici u smrtnoj po- 
gibelji mogu uzeti sve, što im prija, a obični 
bolesnici općenito govoreći samo tekućine 
ili u izuzetnim slučajevima lijek, koji može 
biti i u krutom stanju. Nadalje se bolesnicima 
u smrinoj opasnosti može donijeti sveta Pri- 
čest u kojegod doba dana. Drugima se napro- 
tiv smije dati obično samo ujutro ili do po- 
dne. 

Na kraju valja spomenuti, da se od Svete 
Stolice može dobiti i trajan oprost od posta 
prije sv. Pričesti, ako tko ima kakav važan i 
pametan razlog. Ali bit će korisno, da sveće- 


nik, prije nego zatraži dopuštenje iz Rima, 


podvrgne svoju molbu Duhovnom Stolu. 

ZAKLJUČAK 


Evo nas na koncu naših razlaganja o uvje- 
tima za sv. Pričest. Ova bi knjižica morala biti 
za tebe neka vrsta priručnika, u kojemu ćeš 
naći rješenje svojih sumnja. 

Ovdje treba još spomenuti, da i česta sv. 
Pričest, kao i česta i redovita sv. ispovijed, 
imade veliku korist s obzirom na oproste. Tko 
se običaje dnevno pričešćivati, — pa ako je 
i propustio sv. Pričest jedamput ili dvaput u 
tjednu — može bez posebne ispovijedi do- 
biti sve oproste osim jubilarnih i drugih iz- 
vanrednih. 

Iz svega je toga jasno, da nas Crkva sve 
pozivlje, da često pristupamo svetom Stolu. 
Tko tu ne bi učinio sve, da se odazove tom 
pozivu? 

Sada vidimo, kako nam je dobri Isus osta 
vio lak put k sebi. Ako se odazovemo njego« 
vu pozivu i ako pođemo k njemu ususret 
dragovoljno po toj lakoj stazi presvete Euha- 
ristije, bez sumnje će i on u teški čas smrti 
doći k nama, da nas povede u bolji život. 

